Държавен вестник, бр. 20, 2010 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  20
Г л а в а  с е д м а 
ВНОС НА ОВОЩЕН МАТЕРИАЛ ОТ ТРЕ­
ТИ СТРАНИ 
Чл. 15. (1) В страната може да се внася 
овощен посадъчен материал и овощни растения, 
предназначени за производство на плодове, от 
трети страни, ако: 
1. Европейската комисия е взела решение, 
че материалът, произведен в съответната трета 
страна и предоставящ гаранции по отношение 
на автентичността (идентичността), качеството 
(характеристиките), здравното състояние, усло­
вията за отглеждане, опаковането и етикетира­
нето, както и задълженията на производителите/
търговците, е еквивалентен на произвеждания 
в Общността овощен материал; 
2. са спазени изискванията на Закона за 
посевния и посадъчния материал за внос на 
посадъчен материал от трети страни.
(2) До влизане в сила на решение на ЕК 
по ал. 1, т. 1 вносът на овощен посадъчен 
материал и овощни растения от трети страни 
на територията на страната в периода до 31 
декември 2010 г. се извършва:
1. при спазване изискванията на Закона за 
посевния и посадъчния материал;
2. при спазване изискванията на Наредба 
№ 1 от 1998 г. за фитосанитарен контрол; и
3. ако посадъчният материал и овощните 
растения, произведени в трети страни, съответ­
стват на изисквания, най-малко равностойни 
на определените (временно или постоянно) в 
чл. 7, и на всички останали изисквания, които 
се прилагат по отношение на производството 
в страната.
(3) В съответствие с процедура на ЕК срокът 
по ал. 2 може да бъде удължен за различните 
трети страни до вземане на решение от ЕК 
съгласно ал. 1. 
(4) Овощен посадъчен материал и овощни 
растения от трети страни, внасяни в други 
държави членки с решение, взето от ЕК, при 
условията на ал. 1, т. 1, не са предмет на па­
зарни ограничения на територията на страната. 
Г л а в а  о с м а 
КОНТРОЛ НА ПРЕДЛАГАНИЯ НА ПАЗАРА 
ОВОЩЕН МАТЕРИАЛ 
Чл. 16. (1) Официален контрол върху произ­
водството и предлагането на пазара на овощен 
материал и овощни растения се извършва от 
ИАСАС с цел спазване изискванията на наред­
бата. Производителите и търговците осигуря­
ват достъп на контролните органи до всички 
документи и помещения на предприятията и 
търговските обекти по време на проверките.
(2) Ако по време на официалния контрол по 
ал. 1 или по време на провеждане на изпитва­
нията и опитите по чл. 17 и 18 се установи, че 
овощният посадъчен материал или овощните 
растения не съответстват на изискванията на 
наредбата, ИАСАС трябва да предприеме не­
обходимите действия за гарантиране спазване 
на изискванията или ако несъответствията 
не могат да бъдат отстранени, материалът се 
спира от търговия на територията на страната 
и на Общността. 
(3) Ако се установи, че даден производи­
тел или търговец предлага на пазара овощен 
посадъчен материал или овощни растения, 
които не съответстват на изискванията на 
тази наредба и приложимото право, и не е 
осигурил необходими условия за това, ИАСАС 
предприема съответните мерки по отношение 
на производителя или търговеца. В случай на 
забрана за предлагане на пазара на овощния 
материал ИАСАС уведомява ЕК и компетент­
ните национални органи на държавите членки. 
(4) Всяка приложена мярка съгласно ал. 3 се 
отменя от момента, в който ИАСАС установи, 
че производителят или търговецът е създал 
условия бъдещото производство на посадъчен 
материал или овощни растения, предназначени 
за търговия, да е в съответствие с изискванията 
на наредбата и приложимото право. 
Чл. 17. (1) В страната могат да бъдат про­
ведени сравнителни тестове и опити, които ЕК 
организира на територията на Общността с цел 
проверка съответствието на овощния посадъчен 
материал и овощните растения с изискванията 
на Директива 2008/90/ЕО, включително и по 
отношение здравното състояние на материала.
(2) Сравнителни тестове и опити в рамките 
на Общността могат да бъдат провеждани на 
взети проби за последващ контрол от овощен 
посадъчен материал или овощни растения, 
предлагани на пазара, в съответствие с изис­
кванията на директивата по ал. 1, включително 
и по отношение здравното състояние на мате­
риала. Сравнителните тестове и опити могат 
да включват посадъчен материал или овощни 
растения:
1. произведени в трети страни; 
2. подходящи за биологично земеделие; 
3. търгувани във връзка с мерките за запаз­
ване на генетичното разнообразие. 
(3) Изпълнителната агенция по сортоизпит­
ване, апробация и семеконтрол може да участва 
с представители в провежданите по ал. 1 и 2 
опити и тестове на територията на Общността 
с решение на ЕК. 
(4) Сравнителните тестове и опити на те­
риторията на страната могат да се финансират 
от ЕК в съответствие с прилаганата за целта 
процедура. 
Чл. 18. При необходимост експерти на 
EК могат да извършват проверки на място 
в страната в сътрудничество с официалния 
контролен орган – ИАСАС, с цел осигуряване 
еднаквото прилагане на Директива 2008/90/
ЕО в държавите членки и спазване на въве­
дените с нея изисквания от производителите